

**ร่างกายต้องการทะเล...**

**จบไปแล้ว...ที่สุดแห่งเทศกาลดนตรีเร้กเก้สกา**

**ริมชายหาดของเมืองไทยปี 2**

**“Sunset Beach Music Festival 2017”**

ผ่านไปอย่างจุใจสายย่อ สายบันเทิง ที่เดินทางมาจากทั่วประเทศ สำหรับเทศกาลดนตรีสุนทรีย์เร้กเก้สกา ริมหาดทราย “Sunset Beach Music Festival 2017” เมื่อวันเสาร์ที่ 1 เมษายน ที่ผ่านมา ณ ร้านปลาทู หาดชะอำ จ.เพชรบุรี  **“ผอ.อัครวิชย์ เทพาสิต ททท.เพชรบุรี** ***ได้กล่าวต้อนรับนักท่องเที่ยวทั้งไทย และต่างชาติ ที่มาร่วมงานด้วยใจ อย่างตื่นเต้น เห็นบรรยากาศแล้วผมก็สนุกไปด้วย ชายหาดชะอำแห่งนี้เป็นของทุกคน ขอให้สนุกกันอย่างเต็มที่”*** ผอ.กล่าวต้อนรับอย่างอบอุ่นและเป็นกันเอง

บรรยากาศภายในงานเต็มไปด้วยการตกแต่งแนวเร้กเก้อย่างจัดจ้าน เหลือง เขียว แดง เต็มพื้นที่ บวกกับรอยยิ้ม และความสนุกที่เกินจะบรรยาย บ้างก็มาเป็นแก๊งค์เพื่อน มากับแฟน บ้างก็มาเป็นครอบครัว ช่างเหมาะกับการเป็นศูนย์กระจายความสุข ความสนุก อย่างมีอิสระให้กับนักท่องเที่ยวจริงๆ เพราะมีโซนรถคลาสสิคทุกสายพันธุ์ แก๊งค์รถอเมริกังสุดเท่ห์ โซนสุดชิค โซนศิลปะ โซนArt Market โซนอาหาร และการจัดแสดงว่าวนานาชาติตระการตาเต็มผืนฟ้า หนุ่มสาวเริ่มทยอยเข้างานผ่านระบบรักษาความปลอดภัยเป็นอย่างดี ซึ่งทาง HEAVY ORGANIZER ได้จัดเตรียมหน่วยรักษาความปลอดภัยทั้งทางบกและทางน้ำไว้อย่างแน่นหนา

เริ่มโยกกันกับวงแรก Casta way ไปต่อกันยาวๆ เรียกน้ำย่อยกับ The Fisher man's Friend / Smiley Farmer/ The Super Glasses Ska Ensemble/ Samainainiyom+B-King/ Walrus/ Mocca Garden/ Miraculous/ JoB 2 Do/ Gold Red/ Srirajah Rockers+Leck Surachai/ T-Bone/ Deep 'o sea's และปิดท้ายด้วยวง Skalaxy พร้อมกับอำลากันด้วยรอยยิ้มและความสนุกมากมาย ขอขอบคุณสิงห์คอร์เปอเรชั่น, True Music, JOOX, M Chanel และ Blast Magazine ที่ร่วมสนับสนุนความสนุกในครั้งนี้ แล้วพบกันปีหน้า “Sunset Beach Music Festival 2018”

ติดตามรายละเอียดได้ที่ [www.facebook.com/Sunsetbeachmusicfest](http://www.facebook.com/Sunsetbeachmusicfest)

ขอแสดงความนับถือ / ฝ่ายประชาสัมพันธ์ HEAVY ORGANIZER

คุณหมิว 093-645-4569